Hermann Alfred Tanner

**Hermann Alfred Tanner** (16 Octobre 1873 - 1 September 1961), anc conosset quam **Major Tanner**, esset Sviss publicator, correspondent de guerre, autor. Nascet in 1873 un patre qui esset editor, il esset educat quam printator, ante que il fundat un firma con su patre. Tanner esset plu tard li director de pluri gazettes, generalmen pri hivernal sport in Svissia. Il interessat se pri li teorie de colores, e brevetat un metode por trovar harmonie inter les in 1920.

Durant li unesim guerre mundal, Tanner laborat quam correspondent; in prim, il fat reportas in Europa Oriental, e plu tard, in Italia. In Europa Oriental, il reportat precipue pri Galicia, e su circumdate loces. Bord a bord far publication, Tanner esset alpinist; il scrit quelc libres pri ti-ci subject tra su vive. Un Occidentaliste, il traductet libres in Interlingue, ante il morit in Bern pos un periode de declination mental.

## Vive
Hermann Tanner nascet se in Bern, Svissia li 16 de October 1873. Su patre, Simon Tanner esset editor, printator, e director de pluri Sviss jurnales, includente li rumansh-lingue (retoromanic-lingue) gazette *.* Nequó es savet pri su matre. except que ella esset rumansha.

Hermann completat li secundari scole in Samedan, Graubünden, e poy studiat aferes con Latin, Antiqui Grec, e quelc slavic lingues. Tande, il devenit aprentiso in Leipzig e München, u il aprendet tipografie, equisser, printation, inter altri dexteritás. Desde 1890, pos su aprentisage, Tanner laborat quam fotografico por li firm de su patre in Samedan. In 1901, Il devenit li unesim director del *Engadin Press AG*, quel li co-fundat con su patre.**' Desde 1904, Tanner esset compositore (creator de fontes), e de 1903 a 1907 esset director de divers periodicos de sport, por exemple ''Alpiner Wintersport'' e ''Ski''. Il comensat ''Winter im Bergenland'', un semanal publication pri sport in [[Bernerland]]; it esset suportat par reclames, articules, fotografies, e subscritiones de su lectores. In fine, Tanner forlassat su position in li administration del firma de su patre, e translocat se a Bern por devenir autor e publiciste.

Tanner esset major in li Sviss militari, precismen un commandant del Sviss monte-truppes, e esset designat ''zur Dienstleistung'' (revocat a servicie). In li unesim [[guerre]] mundal, Tanner operat quam correspondent por quelc Italian e Sviss jurnales. Il descrit un grand selection de material, de li morte de [[Franz Ferdinand]] in li comense del guerre, til li teatres in [[Polonia]] e [[Galicia]], e finalmen combattes in Italia de 1915 a 1918. Tost in 1915, quande il visitat un camp militari in Galicia oriental, Tanner esset descrit par [[Karl Boleslawski]] quam:**'*ein ernster, militärisch hochgebildeter Offizier mit weitem Blick und sicherem, strenggerechtem und vor allem unparteiischem Urteile.*

un seriosi, fort exercit officero con un larg perspectiv, e un fidibil, strictmen equi, e, ante omnicós, ínpartial judicament.Tanner publicat su experienties sub li titre *Fronte-messages ex un Neutralo (Frontberichte eines Neutralen)* - ili esset bonmen evaluat, con un recense in **' que dit:<blockquote>''"das beste und glänzendste Lob, das die österreichische Kriegsführung auch vollkommen verdient hat... Es ist eine frische, eigenartige, aus dem Selbsterleben geschöpfte Darstel lung jener fremdartigen Umwelt, Menschen und Dinge sind mit scharfem Blick er faßt".''

"li bonissim e plu brilliant laude meritat par li Austrian conduida in li guerre... it es un frisc, unic descrition, ex personal experienties de ta strangi circumcit; homes e cóses es capturas con un acut ocul.   </blockquote>

Mult del labora de Tanner esset publicat in ''Basler Nachrichten''; secun , li raportes de Tanner in ti-ci gazette pri Galicia e li loces in [[Ucraina]] sub li [[Austrian Imperia]] esset exemples de un Sviss interesse pri in quel maniere "li atitude del ucrainan e ruthenian populationes vell influentiar li continuant ofensiv" - li unesim articul de Tanner esset pri li cade del castelle de Przemyśl (nu in Polonia).

Comensante in 1893,, Tanner havet un interesse pri li theorie de color; il fundat li discipline del standardisation de color. Tanner creat e brevetat un compasse por monstrar li harmonie inter colores e fundat un asociation, nominat ''Major Tanners Weltfarbinstitut'' (Institute Cosmocolor de Major Tanner), in 1927. Il participat in un studia pri [[chromesthesia]], qui esset presentat in li 1927 ''International Exhibition de Musica [[Geneva]] (Internationalen Musikausstellung Genf).'' Li 3 Januar 1920, Tanner presentat un breveta por un "Device For Quickly Finding Harmonious Color Combinations" ("Invention Por Rapidmen Trovar Harmoniosi Combinationes de Colores"); li devise esset dividet in 96 sectiones. Li dial esset dividet in tri sectiones del primari colores, e it anc montat li secundari e tertiari colores, con nuancies del secundari colores diluet con blanc, gris, e negro.

== Personal vive ==

Tanner esset supportator del lingue Romansh, parlante it fluentmen e scriente articules in li lingue, por exemple in ''Fögl Ladin''. Adplu, il esset entusiast de pluri [[Planlingue|planlingues]], supportante [[Volapük]], [[Esperanto]], [[Ido]], e finalmen [[Occidental]] tra su vive. Tanner esset reportatmen tre confrontational in su metode de suportation, por exemple, il portat un Ido stelle in un conferentie de Esperantistes, e un Occidental tilde in un convenida de Idistes. Adherente se al Occidental movement in 1928, Tanner esset membre del [[Sviss Association por Occidental]], e publicat plu articules in li gazette del organisation, ''[[Helvetia]]''. Il traductet li Occidental curs de [[Ric Berger]], "''Occidental in 5 leciones''" in Romansh, e difuset li lingue inter li popul Romansh. Il traductet anc su final libre, "''Zehn Jahre Bergführer Kluckers «Herr»''" ''(''Deci Annus del Monte-Conduction de 'Sr." Klucker") in Occidental, ma ti-ci version nequande esset publicat. 

Un membre del Bernina branche del Sviss Alpin Association, Tanner esset amico del alpinist [[Christian Klucker]], con qui il scrit un tasca-guide, "''Forno-Albigna-Bondasca''" in 1936. Li guide, quel esset descrit quam monograf in un jurnale del Italian Montation Association, includet ovres per li geolog [[Christian Tannuzzer]] e Gaudenz Giovanoli. It havet anc informationes pri li orografie e botanica del region, e li dialecte de [[Val Bregaglia]]. Tanner possedet mult del collection de fotographies del russ baron . Un parte del rol de Tanner quam alpinist includet afirma li prim ascension de montes; in Octobre 1932, Tanner montat [[Piz Badile]] por trovar indicationes del presentie de [[Giovanni Lurani]] in 1893. Il anc esset membre del ''Schweizerischer Werkbund,'' un association de Sviss artistes, e del ''Schweizer Schriftstellerverein''  un association de scritores.

Tanner esset marito de Clémence Tanner-Mulle, qui morit li 30 de Marte, 1944. Tanner morit li 1 de Septembre 1961, in [[Bern]], pos un periode de declination mental e un malsanie de osse. A su morte, il ne havet infantes, e esset crematat e interrat con su marita in [[Saint-Imier]].

== Ovres ==
**Libres**

* Hivernal picturas de Engadin () (1898)
* Contributiones al Developation del Suf Bergell Montes e Guides por Forno-Albigna-Bondasca () (1906)
* Fronte-messages ex un Neutralo (), in three volumes:
*# Polonia e li Carpathianes () (1915)
*# Galicia e Bukovina () (1916)
*# Ad-ost () (1916)
* Monte-viages in Ladinia (Tirol Austral), 1915-1916 () (1921)
* Nor Guideros de Montes() (1933)
* Deci Annus del Monte-Guidation de "Sr" Klucker () (1934)
* Anton von Rydzewski quam Artist () (1934)

**Raportes'''

* Con li Austrianes in Occidental Galicia e Polonia Austral (), publicat in deciquar partes, May 1915
* Con li German Armé in li Carpathianes (), publicat in deciott partes, comensante in Juni 1915
* Sur li Stryj (), publicat in decitri partes, Juni-Juli 1915
* Con li Böhm-Ermolli Armé a Lemberg (), publicat in ott partes, 25 Juli - 4 August
* Li Russes in Retraida in Galicia Austral (), publicat in tri articules

## Referenties